钦定古今图书集成/理学汇编/文学典/第109卷 > 颜廷矩
## 钦定古今图书集成/理学汇编/文学典/第109卷 > 颜廷矩

按《福建通志》：“廷矩号桃陵，永春人。嘉靖戊午岁贡，判
九江。有兵与民哄，当事欲罪民以媚兵，廷矩坚持不
可，竟以此忤。调补太宁都司断事，迁岷府长史，王甚
重之。廷矩向以词翰得名，其在九江时，探匡庐、彭蠡
诸胜，登眺吟咏不辍，一切吏事毫无芥蒂意。年七十
馀，犹纵游燕、蓟、吴越间，率以诗文自雄。卒年九十三。”
著有《楚游草》《燕南寓稿》。